google/wiki40b huggingface dataset:
אוגוסט, נסיך סקסוניה-קובורג-גותה

ביוגרפיה

אוגוסט נולד ב-13 ביוני 1818 בווינה בירת האימפריה האוסטרית, לפרדיננד, נסיך סקסוניה-קובורג-גותה ולמריה אנטוניה קוהארי דה צ'אבראג, בתו של פרנץ יוזף קוהארי דה צ'אבראג. ילדותו עברה עליו בין נחלות משפחתו בסלובקיה, אוסטריה וגרמניה. הוא היה אחיינו של לאופולד הראשון, מלך הבלגים ובן דודם של לאופולד השני, מלך הבלגים ושל שארלוט קיסרית מקסיקו. דודנית מפורסמת נוספת שלו הייתה ויקטוריה, מלכת הממלכה המאוחדת.
ב-20 באפריל 1843 התחתן אוגוסט עם קלמנטין, נסיכת אורליאן, בתם של לואי פיליפ, מלך הצרפתים ומריה אמליה מנאפולי וסיציליה, ממנה נולדו לו 5 ילדים. בני הזוג התגוררו בווינה, והיה להם גם טירה בקובורג שלפעמים שהו בה. בשנת 1862 מתה אמו מריה אנטוניה קוהארי דה צ'אבראג, ואוגוסט ירש את נחלותיה הנרחבות בהונגריה, ובכך הפך לאחד מבעלי הקרקעות הגדולים ביותר במדינה.
ב-2 במאי 1881 העניק פרנץ יוזף, קיסר אוסטריה לאוגוסט את התואר "הוד מעלתו", משום שהיה דודה של סטפני, נסיכת בלגיה, שהתחתנה עם רודולף, נסיך הכתר של אוסטריה - בנו של הקיסר. ב-26 ביולי אותה שנה מת אוגוסט בביתו באבנטאל, ונקבר בכנסיית "סנט אוגוסטין" הקתולית, שאותה הקים בקובורג.
טום וג'רי

המופע של טום וג'רי (1975)

(באנגלית: The Tom and Jerry Show) המופע של טום וג'רי הוא סדרת טלוויזיה מונפשת הופקה עבור שבת בבוקר על ידי הפקות האנה ברברה בשיתוף עם מטרו גולדווין מאייר טלוויזיה ב-1975 לרשת ABC המבוססות על המכנסיים הקצרים ודמויות התיאטרליים טום וג'רי.

הופעת הקומדיה של טום וג'רי (1980-1982)

(באנגלית: The Tom and Jerry Comedy Show) הוא תוכנית אנימציה טלוויזיה הופקה על ידי Filmation לMGM טלוויזיה בשנת 1980, בלשכה המרכזית לסטטיסטיקה לימי שבת בבוקר. תוכנית נמשכה שתי עונות (עונה עם שני בהיקף של שידורים חוזרים) והפארקים הבודדים סופו של דבר נוספו לסינדיקציה טום וג'רי חבילות, וגם הופיעו מדי פעם ברשת קריקטורה ובומרנג. רוב הקולות שנעשו על ידי פרנק וולקר ולו Scheimer.

טום וג'רי ילדים, דור ההמשך (1990-1994)

(באנגלית: Tom & Jerry Kids) הוא סדרת טלוויזיה מונפשת, שיתוף המיוצר על ידי הפקות האנה ברברה וטרנר בידור, בכיכובו את כוכבי חתול ועכבר המפורסמים בעולם כמו ילדים (חתלתול ותינוק עכבר). המופע הועלה לראשונה בשינה 1990 ועד לשנת 1994 המשיך שידור. הסדרה היא על חתול טום וג'רי עכבר בילדותם והחברים שלהם הנפולים וDripple וספייק וטייק. זה התחיל כתוכנית שידור הראשונה של פוקס שידור החברה של ילדים של בלוק, פוקס ילדים ב -8 בספטמבר 1990.
הסדרה היא קצת דומה לגרסה "הישנה" של 1940–1958 הצגות המקוריות, בדומה לחלקו להיות מיוצר על ידי יוצרי ויליאם חנה וג'וזף ברברה. במונחים של רמת אלימות, שהם הרבה יותר קרובים לקריקטורות קלאסי מאשר adaptions טלוויזיה הקודמת כגון Filmation של טום וג'רי הצג קומדיה אם כי מעט מתון יותר מאשר חנה והסדרה המקורית של ברברה. חלק מזה הוא דומה לפנתר ורוד וחברים וגארפילד וחברים. נפול ונוטפי הזיעה המשיכו לככב בהם קצר ימים ספין אוף בלש Droopy, מאסטר.

סיפורי טום וג'רי (2006-2008)

(באנגלית: Tom and Jerry Tales) הוא סדרת טלוויזיה מונפשת ששודרה החל בשנת 2005, והועלה בבכורה בארצות הברית ב-23 בספטמבר 2006 עד 22 במרץ 2008 בערוץ "KIDS WB!. זוהי תוכנית טלוויזיה הרביעית בזיכיון שממשיך את המרדף והאלימות של חתול ועכבר הצמד זוכה האוסקר ודמויות אחרות מאז הראשון טום וג'רי המצויר, חתול מקבל את האתחול. היא מבוססת על החתול והעכבר המפורסמים, טום וג'רי, ואת הקריקטורות בשנתיה ה-1940 וה-1950.
רשת קריקטורה כבר משדרת מחדש פועל כסדרה של 21 בנובמבר.
עדר

עדר הוא התקבצות חיות מאותו מין, חיות בר או חיות בית, תופעת העדר היא אף צורת התנהגות חייתית קיבוצית, המנוצלת לשליטה בחיות אלה בידי בני מין אחר, בני אדם או כלבים.
המונח עדר נמצא בשימוש בדרך כלל ביחס ליונקים, ובמיוחד חברי קבוצת הפרסתנים, המפגינים בדרך כלל התנהגות זו. מונחים שונים נמצאים בשימוש לתיאור התנהגות של התקבצות מיני חיות אחרות, כך למשל התקבצות של טורפים מכונה להקה.

תופעת העדר בקרב חיות

כאשר חיות נקבצות בעדר הן נוטות להתנהג באופן דומה (כך למשל, כולן נעות באותו כיוון בזמן נתון), אף שהדבר אינו נובע מתכנון מוקדם, או מתאום מודע ביניהן. תחת זאת כל חיה בוחרת בהתנהגות המתאימה להתנהגות רוב העדר, ייתכן שהתנהגות זו היא בדרך של חיקוי, או שרוב החיות מגיבות לאותן נסיבות חיצוניות. התנהגות של עדר מנוגדת להתנהגות של התקבצות יחידים שבה לכל יחיד, או לקבוצות מובחנות בתוך ההתקבצות, תפקיד ייחודי. כך למשל, בני אדם רבים מתקבצים ביחידות צבאיות או קבוצות ספורט, המדגימות תיאום בין היחידים המרכיבים את הקבוצה. התנהגות דומה נמצאת אף בקרב בעלי חיים אחרים, כגון חרקים החיים במושבות, המתאמים את התנהגותם באמצעות פרומונים.
סיבת התקבצות בעלי חיים היא אחת משאלות היסוד בתחום הסוציוביולוגיה. ביחס לפרסתנים אוכלי עשב ההשערה היא שמנגנון ההישרדות מפני טורפים הוא שמוביל להעדפה של התקבצות בעדר, על פני חיים כיחידים. בחיי העדר קיימת פשרה כיוון שמחד בעל חיים טורף עשוי להסס מלתקוף עדר, אולם מאידך עדר בעלי חיים מהווה מטרה גדולה וקלה יותר לזיהוי לטורפים. עם זאת, החיים בעדר יוצרים פיזור של הסיכון - אף אם טורף מתקיף את העדר, הסיכון לכל בעל חיים יחיד בעדר ליפול קורבן לתקיפה הוא פחות מאשר במצב שבו בעל החיים מסתובב במרעה כבודד.

עדרי חיות בית

חיות מבויותות מקובצות לעדר על ידי בני האדם המגדלים אותן כדי לאפשר גידול ושליטה נוחים יותר. התנהגותן בעדר עשויה להיות שונה מזו של עדר חיות בר מאותו מין, זאת כיוון שהרכב עדר חיות בית שונה מבחינת גיל החיות שבו, היחס בין הזוויגים, ועברן של החיות (המועד שבו החלו לחיות בעדר).

מקבילות אנושיות

יש העושים שימוש במונח "תופעת העדר", או "התנהגות עדר" אף ביחס לבני אנוש, לצורך תיאור בתחום הפסיכולוגיה החברתית. אולם קיימת מחלוקת באשר לנכונות השימוש במונחים אלה ולתפיסה שבבסיס השימוש בהם.
השימוש במונח "תופעת העדר" השתרש בתחום הכלכלה ההתנהגותית כדי לתאר קבוצות גדולות של משקיעים בשוק, או ספקולנטים, הנוטים להתנהג בהתאם לנטיות השוק. התנהגות זו נראית כהתנהגותו של עדר בעלי חיים, אולם יש חוקרים בתחום הכלכלה ההתנהגותית הטוענים כי מדובר בהחלטות המתקבלות בתהליך של ציפיות רציונליות, הרחוקות מהתנהגות עדר. מנגד, חוקרים אחרים מתארים התנהגות זו כתהליך לא רציונלי, כגון חיקוי, תגובות פחד והדבקה רגשית בתאוות בצע. על רקע התנהגות קיבוצית זו הכלכלנים מזהים משקיעים מנוגדים, המזהים את התנהגות העדר בשוק ופועלים באופן מודע בניגוד להתנהגות זו.
ויליאם ויילר

קורות חייו

ויליאם ויילר נולד ב-1 ביולי 1902 בשם וילהלם ויילר באנדינגן שווייץ, למשפחה יהודית שמוצאה בחבל אלזס שבצרפת. אחד מקרובי משפחתו היה קרל למל, ממייסדי 'אולפני יוניברסל' שבהוליווד. קשריו המשפחתיים עזרו לו מאוד לפתח קריירה בתחום הקולנוע והיה לבמאי הצעיר ביותר שעבד באולפני יוניברסל (1925). כבר בימיו הראשונים שם הוכיח עצמו כאיש עבודה חרוץ ושאפתני, ועד לשלהי שנות השלושים כבר נחשב לאחד הבמאים הגדולים של אולפני יוניברסל. 
בהמשך חתם ויילר באולפני MGM, ובין השנים 1936–1941 ביים שורה של סרטים איכותיים, כ"השלישייה הזאת", דודסוורת'", "מבוי סתום", "ג'זבל", "אנקת גבהים", "המכתב", "הבוקר", ו"השועלים הקטנים", ובסיומה כבר היה מועמד לפרס האוסקר ארבע פעמים בקטגוריית הבימוי, אולם רק סרטו "גברת מיניבר" (1942) זיכה אותו בפרס האוסקר על הבימוי (וגם לסרט הטוב ביותר) לאחר מועמדות רביעית רצופה לפרס. "גברת מיניבר", שעסק במשפחה מהמעמד הבינוני בבריטניה, הנאלצת להסתגל למצב, בעת מלחמת העולם השנייה, הפך להיות המציאות בחיי ויילר, כשבין השנים 1942–1945 שירת בחיל האוויר האמריקני, ואף הפיק סרט דוקומנטרי על המלחמה. בתום המלחמה, בשובו לארצות הברית ביים עוד סרט המשקף את המציאות העכשווית: שנות חיינו היפות ביותר שעסק בשלושה חיילים החוזרים מקרבות מלחמת העולם השנייה אל ביתם בארצות הברית ונאלצים להסתגל למצב החדש, שהשתנה בהיעדרם. גם סרט זה זכה בפרס האוסקר לסרט הטוב ביותר ולבימוי הטוב ביותר, ושוב לא עסק ויילר בסרטיו בנושא מלחמת העולם השנייה. ב-1949 היה מועמד לפרס אוסקר לבמאי הטוב ביותר על הסרט "היורשת" בכיכובם של אוליביה דה הבילנד ומונטגומרי קליפט.
בשנות החמישים והשישים התנסה ויילר בכמה ז'אנרים קולנועיים, והצליח להצטיין בכל אחד ואחד מהם. בין השאר ביים קומדיה רומנטית שגילתה לאמריקנים את אודרי הפבורן ("חופשה ברומא"), דרמה מלחמתית רחבת היקף על מלחמת האזרחים האמריקנית ("שכנוע ידידותי"), מערבון בכיכובו של גרגורי פק ("האדמה הגדולה"), מותחן מסמר שיער עם המפרי בוגרט, המגלם פסיכופת המחזיק בבני ערובה ("שעות גורליות"), דרמה נוקבת על הגזענות בדרום ארצות הברית ("בלהט הכוח - שחרורו של ל' ב' ג'ונס") וסרט מוזיקלי שזיכה את ברברה סטרייסנד בפרס האוסקר ("מצחיקונת"). אולם, סרטו הידוע מכל, הוא "בן-חור" (1959). היה זה הסרט הראשון שזכה ב-11 פרסי אוסקר ובמשך שלושה וחצי עשורים גם היחיד. עשרה חודשים ארכו צילומי הסרט ובהם מימש ויילר את כל כשרונו והחופש האומנותי שניתן לו. ויילר, שנודע כבמאי שתלטן ותובעני, הצליח ליצור את אחד הסרטים המפורסמים והמצליחים בתולדות הקולנוע הקלאסי, וסצנת מרוץ המרכבות בסרט היא מלאכת מחשבת של הבמאי. ב-1961 ביים את הסרט הלחישה הרועמת המבוסס על המחזה "שעת הילדים" של ליליאן הלמן ועוסק בלסביות. ב-1965 ביים את הסרט האספן ובו קיבל את המועמדות האחרונה שלו לפרס אוסקר.
חברי האקדמיה האמריקנית לקולנוע אהבו מאוד את יצירותיו של ויילר: במשך ארבעה עשורים של יצירה קיבל 12 מועמדויות לקטגוריית הבימוי, ומהם זכה בשלושה. עשרה מסרטיו היו מועמדים לקטגוריית הסרט הטוב ביותר, ושלושה מהם גם זכו בפרס. 12 שחקנים זכו בפרס האוסקר על תפקידים בסרטיו וכמו כן, הוא הבמאי שסרטיו קיבלו את מספר המועמדויות הגבוה ביותר לאוסקר (127).
JYJ

היסטוריה

JYJ הוקמה כתוצאה מהפסקת פעילתם של TVXQ לזמן לא מוגבל. שלושת חברי הלהקה תבעו את החברה תחתה פעלו, SM Entertainment, בטענה שהחוזה הנוכחי לא הוגן. בית המשפט האזורי בסיאול פסק לטובת השלושה, דבר שגרם להפסקת החוזה בינם לבין החברה ופיצול הלהקה: שני חברים נותרו בחברה ושלושה פנו לדרכם.
Rhythm Zone, חברת התקליטים היפנית של TVXQ, הודיעה על תחילת פעילותם של JYJ ביפן באפריל, 2010. הלהקה ביצעה ארבע הופעות חיות בטוקיו ואוסאקה ביוני, ובאוגוסט הופיעה בהופעה A-Nation בשיתוף כל האמנים הנמצאים תחת החברה Avex Trax. בהמשך, בספטמבר, הוציאה הלהקה מיני-אלבום בשם "The..." ו-DVD של ההופעות מיוני. שתי ההוצאות זכו להצלחה רבה בהגיעם למקום הראשון בדירוג של אותו השבוע בספטמבר.
שבוע לאחר הצלחת המיני-אלבום וההופעה במצעדים, הודיעה החברה של JYJ שהיא מפסיקה את פעילותם ביפן. לא קיימת סיבה ברורה מדוע הפסיקה החברה את פעילות הלהקה, מכיוון ששני הצדדים מביאים טיעונים מנוגדים.
JYJ החליטו להפסיק לפעול במתכונת של חברה אחת שמנהלת את כל ענייניהם (כפי שנהוג ביפן ובקוריאה הדרומית) וחתמו עם חברות שונות לשיווק הלהקה, הוצאת האלבומים וניהול.
ב-14 באוקטובר 2010, הוציאה לאור הלהקה אלבום בינלאומי באורך מלא, The Beginning. האלבום הוקלט כולו באנגלית, והופק בשיתוף קניה וסט, שהפיק והשתתף בשיר הנושא "Ayyy Girl", ורודני ג'רקינס, שהפיק אלבומים עבור אמנים כמו מייקל ג'קסון, ביונסה, ליידי גאגא ועוד. לאלבום יצאה מהדורה מוגבלת, 99,999 עותקים בלבד, שלפני יציאתה קיבלה כ-400,000 הזמנות מראש.
באוקטובר ובנובמבר, 2010, קידמה הלהקה את האלבום החדש במסע הופעות שעצר בשבע תחנות באסיה ובשלוש תחנות מרכזיות בארצות הברית. בקשת הלהקה לאישור ויזת אמנים בארצות הברית נדחתה, כתוצאה מכך לא היה באפשרותם להופיע בטריטוריית ארצות הברית תמורת כסף. חברי הלהקה לא היו מוכנים לבטל את ההופעות המתוכננות ולכן הכרטיסים לשלוש הופעות נמכרו בחינם.
תאורגיה

תיאורגיה (ביוונית: theurgia) פירושה עשיית מופתים, מעשי קסמים, מגיה, התערבות כוחות על־טבעיים או אלוהיים בחיי האדם. וביהדות פירושה היא ההנחה האומרת כי האדם יכול וחייב להשתתף במעשי הבורא באמצעות הפעלת נוכחותו בעולם ובאמצעות קיום מצוות (אחד הפירושים של "נברא בצלם").
על פי ג'ובני פיקו דלה מירנדולה התאורגיה, היא מאגיה אלוהית הנסמכת על ברית עם מלאכים או אלים.
ניתן לתרגם תאורגיה כ"מדע או אמנות של המעשים האלוהיים" והיא הפן המעשי של אמנות האלכימיה ההרמטית. ייתר על כן, אלכימיה היא ה"מפתח" לתאורגיה. המטרה הסופית של מה שעתיד להיות מאוחד עם מקבילים גבוהים יותר המוביל להשגת ההכרה האלוהית
פרופסור משה אידל מסביר, כי ישנן שתי משמעויות עיקריות למונח זה בחקר הדתות. משמעות אחת למושג תאורגיה היא השפעת מעשי האדם על העולם האלוהי, והמשמעות השנייה היא עליית נפש האדם לעולם העליון באמצעות ריטואלים.

שורשי הרעיון ביהדות

שורשי הרעיון התיאורגי בתרבות היהודית נעוצים בספרות הרבנית. ביטוי לכך הוא המדרש: "כל זמן שישראל עושין רצונו של הקב"ה הן מוסיפין כח בגבורה", ה'גבורה' - היא כינוי לאל. על פי המדרש ישראל יכולים כאשר הם מקיימים את רצון האל להעצים את כוחו, והיינו האדם משפיע על האלוהות. אמנם ביטויים מסוג זה אינם מצויים לרוב בחז"ל, אך היוו נקודת מוצא לפיתוחים רחבים בספרות הקבלה. המקובלים העבירו רעיונות שבספרות חז"ל היו קיימים בשוליים, אל מרכז הבמה ההגותית שלהם.
ווהו מאנה

ווהו מאנה (באווסטית: vohu manah; בפרסית אמצעית: Wahman; בפרסית: بهمن) הוא מונח זורואסטרי בשפה האווסטית, שמתורגם בדרך כלל כ"מטרה טובה" או "מחשבה טובה", המתייחס להלך הרוח המוסרי הטוב שמאפשר לאדם למלא את תפקידו וחובותיו בעולם. המונח המקביל בפרסית אמצעית, ככתוב בכתבי פהלווי, הוא ווהמן, מילה בעלת אותה משמעות, בפרסית חדשה בהמן וגרסאות נוספות. המילה "מאנה" מהאווסטה דומה מאוד למילה "מאנאס" מהריג ודה, מה שמצביע על דמיון מסוים בין שני כתבי הקודש. ההפך של ווהו מאנה הוא אקה מאנה, כלומר "מטרה רעה" או "מחשבה רעה".
המונח מורכב משתי מילים: "ווהו" - "טוב", ו"מאנה" - "מטרה, מחשבה". זאת בדומה למונח המופיע בריג ודה "ואסו מאנאס". מילים אלו נובעות מפרוטו הינדו-איראנית.
בגאתות, הטקסטים העתיקים ביותר באווסטה, שזרתוסטרה עצמו נחשב המחבר שלהן, השימוש במונח "ווהו מאנה" הוא לא חד משמעי, ובפעמים מופיע רק כ"מאנה" (ללא המילה "ווהו" - כלומר "טוב" באווסטית).
בטקסטים הפוסט-גאתיים הממחישים את עקרונות הקוסמוגוניה הזורואסטרית, ווהו מאנה הוא אמשה ספנטה, אחד משש הישויות שמסייעות לאהורה מזדה, ואשר כל אחת מהן מייצגת צד אחד של הבריאה. ווהו מאנה מייצג את כל בריאת החיות, תוך שימת דגש מיוחד על הבקר. המונח "ווהו מאנה" באווסטית הוא ממין סתמי באווסטית, אך במסורת הזורואסטרית ווהו מאנה נחשב זכר.
בלוח השנה הזורואסטרי, היום השני בכל חודש, והחודש האחד עשר, מוקדשים לווהו מאנה, ונקראים על שמו. בלוח השנה האזרחי האיראני, אשר ירש את שמות החודשים מהלוח הזורואסטרי, החודש ה11 נקרא "בהמן", על שם ווהו מאנה.
החלק השני בשמו הרשמי של הקיסר האחמני ארתחששתא השני היה "ווהו מאנה".]
פארק טקסים גזי

היסטוריה

במקום בו שוכן הפארק, הוקם ב-1806 מבנה ששימש למגורי חיילים. ב-1909 ניזוק הבניין קשה במהומות שפרצו בעיר במחאה על שינויים חוקתיים שערך הסולטאן עבדול חמיד השני. המבנה לא שוקם, וב-1921 הוסב לאצטדיון כדורגל, ששימש את מועדוני הכדורגל של העיר: בשיקטש, גלאטסראיי ופנרבחצ'ה. ב-26 באוקטובר 1923 נערך באצטדיון המשחק הרשמי הראשון של נבחרת טורקיה בכדורגל, מול נבחרת גרמניה. 
ב-1940 נהרס המבנה כולו, כחלק מתוכניותיו של מתכנן הערים הצרפתי אנרי פרוסט. בהתאם לתוכניותיו של פרוסט, נחנך במקום פארק בשטח של כ-300 דונם, בשם פארק אינני (İnönü), על שמו של הנשיא איסמט אינני. במהלך השנים הצטמצם שטחו של הפארק, לשם בניית מבנים שונים. 
בשנת 2013 החליטה עיריית איסטנבול להרוס את הגן, ולהקים במקומו מרכז קניות. הפגנה שנערכה במקום נגד ההחלטה דוכאה ביד קשה, תוך שימוש בגז מדמיע, ועקב כך החל גל מחאות שבו יצאו לרחובות מאות אלפי טורקים באיסטנבול, אנקרה, איזמיר, אדירנה ובערים נוספות.
שומובו

תולדות היישוב

היישוב נזכר לראשונה בשנת 1239, ושימש בתחילה כמרכז כנסייתי ליישובי הסביבה. מהמאה ה-19 היה היישוב קשור מבחינה מנהלית לזמברוב הסמוכה.

יהודי שומובו

התיעוד הראשון לישיבת יהודים בכפר הוא מתחילת המאה ה-19, ובשנים אלה כבר היה קיים בו בית כנסת. בין מלחמות העולם נמנו בכפר 125 יהודים, כשליש מתושביו.
במחצית השנייה של אוגוסט 1941 רצחו הגרמנים כ-800 יהודים מסביבת הכפר בבורות ירי ביער הסמוך אליו. יהודי הכפר עצמו גורשו ב-1 בנובמבר 1942 למחנה ריכוז בזמברוב, ומשם שולחו בינואר 1943 לאושוויץ.
קינז'אל

3M-54 קינז'אל (תרגום: פגיון) הוא טיל אוויר בליסטי מדויק היפר-קולי שפותח על ידי רוסיה.
לאחר ניסויים מוצלחים הפך הנשק למבצעי והוצב ב-1 בדצמבר 2017 בבסיסי אוויר רוסיים בדרום המדינה.
הטיל מוצב על מטוס מיג-31 וסוחוי Su-57 החדש והוא נע במהירות הגבוהה פי 10 ממהירות הקול. הטיל יכול לפגוע במטרות ממרחק של יותר מ-2,000 ק"מ.
האומנות הגדולה

רקע היסטורי

ניקולו טרטליה התפרסם בשנת 1535 לאור הצלחתו בפתרון משוואה ממעלה שלישית מהצורה
x³ + ax = b
כאשר שני הפרמטרים, הן a והן b, חיוביים, אך נמנע מלגלות את שיטת הפתרון לאחרים. בשנת 1539, בזמן שקרדאנו עבד כמרצה למתמטיקה בית הספר על שם פיאטי שבמילאנו, הוא פרסם את ספר המתמטיקה הראשון שלו, Pratica Arithmeticæ et mensurandi singularis או, בעברית, "מתמטיקה שימושית ומדידות פשוטות". באותה השנה ביקש קרדאנו מטרטיליה להסביר לו את שיטתו לפתרון משוואות ממעלה שלישית. לאחר שבתחילה סרב, התרצה טריטליה וחלק עם קרדאנו את פתרונו ביחד עם בקשה שלא יפרסם את שיטת הפתרון עד שטרטליה לא יפרסם אותה בעצמו. קרדאנו הקדיש מספר שנים בניסיונות להכליל את שיטתו של טרטליה למשוואות מצורות נוספות. בזמן זה, לודוביקו פרארי, תלמידו של קרדאנו, מצא פתרון למשוואה ממעלה רביעית שנעזר בפתרונו של טרטליה למשוואה ממעלה שלישית. לאחר שקרדאנו התוודע אל פתרונותיו של שיפיונה דל פרו למשוואות ממעלה שלישית שהקדימו את אלו של טרטליה, הדבר דרבן אותו לפרסם את תוצאותיו.

תוכן

הספר מחולק לארבעים פרקים. בספר מפורסמים, לראשונה, פתרונות למשוואה ממעלה שלישית ולמשוואה ממעלה רביעית, תוך ציונם של דל-פרו, טרטליה, ופרארי כמקורות.
כיוון שבזמנו מספרים שליליים לא הובנו היטב, הספר מציין פתרונות שונים למשוואות x³ + ax = b ו- x³ = ax + b עבור ערכים חיוביים של הפרמטרים a ו- b. כדוגמה נוספת, הספר כולל הדרכה לביצוע רדוקציה של משוואות מהצורה x³ + ax² + bx + c = 0 למשוואות שקולות בלא איבר ריבועי, ושוב, מציין מספר תת-מקרים. לבסוף, דן קרדאנו בספרו ב-13 סוגים שונים של משוואות ממעלה שלישית.
הספר כולל איזכור ראשון בספרות המתמטית לרעיון הריבוי של פתרונות משוואה: קרדאנו מציין שלמשוואה x³ = 12x + 16 ישנו פתרון x=−2 עם ריבוי שתיים.
הספר כולל אזכורים ראשונים למספרים מרוכבים בפרק ה-37 שלו. בהינתן שהפתרון למשוואה מהצורה x³ + px + q  הוא, בכתיבה מודרנית,

מספרים מרוכבים צצים באופן טבעי בעת הערכת השורש הפנימי. עם זאת, קרדאנו לא דן מפורשות באף הזדמנות במקרה שבו q²/4 + p³/27 < 0, בהקשר של נוסחה זו. אזכור מפורש של מספרים מרוכבים מופיע בדיון שעורך קרדאנו בבעיה הבאה: "מצא שני מספרים שסכומם עשר ומכפלתם ארבעים". התשובה היא . קרדאנו מכנה את הפתרון "מתחכם" משום שאין לו משמעות פיזית, אך מוסיף בהערה מודגשת "ובכל זאת, הוא עובד", שכן מכפלתם אכן ארבעים וסכומם אכן עשר, ואף הוסיף שפתרון זה הוא "עדין כשם שהוא חסר שימוש".
פרנץ דיאק

חייו

דיאק נכנס בראשונה לפוליטיקה בשנת 1833 כאשר החליף את אחיו באספה בברטיסלאבה (כיום בירת סלובקיה, ובתקופה ההיא עיר בהונגריה שנקראה פרסבורג). הייתה זו תחילתה של קריירה שהביאה את דיאק למעמד חשוב בפוליטיקה ההונגרית בשנות ה-40 של המאה ה-19. שמו התפרסם במיוחד כאשר היה מעורב בתביעה משפטית שמטרתה הייתה להצהיר כי לפרלמנט ההונגרי זכות לחוקק חוקים.
הונגריה באותה התקופה הייתה חלק מממלכת אוסטריה, תחת שלטון בית הבסבורג. גישתם של שליטי הבסבורג באותה התקופה, שהתבטאה במדיניותו השמרנית של הנסיך מטרניך, הייתה כי אין לתת פתחון פה לעמדות ליברליות, ולמיעוטים לאומיים. גישה זו נאכפה בחוזק יד תוך שימוש במשטרה חשאית ובצנזורה.
בשנת 1836 כתב דיאק והפיץ מסמך בדבר עמדותיו, מבלי לקבל לכך את אישור הצנזורה. על אף שמסמך זה הוחרם, הייתה תפוצתו רבה, והדבר הביא לדיאק פרסום רב בחוגים נרחבים. לאחר מות אחיו בשנת 1842, הוא שחרר את הצמיתים באחוזותיו, ועל אף מוצאו האציל שילם את מסיו, על מנת להראות כי הוא נאמן לגישתו הליברלית הלכה למעשה.
בשנת 1846 פרסם תחת שמו קול קורא להתנגדות לשלטון הבסבורג, על אף שכותב המניפסט היה לאיוש קושוט. במהלך אירועי שנת 1848, בהם מרדו ההונגרים בבית הבסבורג וייסדו רפובליקה נפרדת בהנהגת קושוט, נותר דיאק בהתנגדותו לאלימות. הוא קיבל משרה בממשל החדש, בעת שלאיוש בתיאני שימש כראש ממשלה, על מנת לחזק את בתיאני.
לאחר כישלון המרידה, מותו של בתיאני ויציאת קושוט לגלות, נותר דיאק בשנת 1849 מנהיגה של ההתנגדות הפסיבית לבית הבסבורג. בעזרתו של אישטוון סצ'ני המשיך להנהיג את הפוליטיקה ההונגרית.
לאחר שהקיסר פרנץ יוזף הגיע למסקנה כי על מנת לחזק את האימפריה שבה שלט, עליו להיעזר בעם ההונגרי, ולשם כך יש לספק לעם זה את דרישותיו הלאומיות, היה דיאק בין מנסחי הסדר הפשרה (ה-Ausgleich) אשר הביא ליצירת האימפריה האוסטרו-הונגרית בשנת 1867, לאחר משא ומתן שנמשך שנים. בהשפעתו של דיאק נוצר הסדר לפיו פרנץ יוזף ישלוט בשתי ממלכות - אוסטריה והונגריה, אשר לכל אחת מהן מוסדות משלה, אך השלטון המרכזי בענייני הצבא, החוץ והאוצר, יישאר בידי בית הבסבורג. איש מפלגתו של דיאק, דיולה אנדראשי, נבחר לכהן כראש הממשלה הראשון של הונגריה לאחר קבלת הפשרה, אך דיאק נותר בעל השפעה רבה בממשלה החדשה.
משנת 1839 נבחר לאקדמיה ההונגרית למדעים ומאוחר יותר היה יושב ראש שלה.
לאחר שנת 1867 הלכה בריאותו והתרופפה. רבים מרעיונותיו לרפורמה נדחו על ידי הפרלמנט, והפשרה אליה דחף הביאה להפניית עלבונות אישיים כלפיו.
הוא מת ב-28 בינואר 1876. הפרלמנט חוקק חוק כי לזכר השירות הנאמן ששירת את האומה ההונגרית, יוקם לזכרו פסל מכספי האומה. כיום מצויה בבודפשט כיכר מרכזית הקרויה על שמו, ובה מתחברים שלושת קווי הרכבת התחתית של העיר.
OAuth

OAuth הוא תקן אינטרנט להאצלת הרשאות שרת. OAuth מאפשר לשירות המממש אותו גישה למשאבים המצויים בשרת אחר בשם הבעלים של אותו המשאב. בנוסף, השירות מאפשר למשתמש הקצה להעניק לצד שלישי הרשאות לביצוע פעולות בשמו וגישה למידע המאוחסן בשרת, מבלי למסור לאותו צד שלישי את אמצעי הזיהוי שלו מול השרת (בדרך כלל סיסמה ושם משתמש).
OAuth הוא שירות משלים ל-OpenID אך נבדל ממנו בכך ש-OAuth עוסק ב-Authorization בעוד OpenID עוסק ב-Authentication.

היסטוריה

פרוטוקול OAuth 1.0 פורסם כ-RFC 5849 באפריל 2010. החל מאוגוסט 2010, כל תוכנת צד שלישי אשר ביקשה לגשת לטוויטר נדרשה לממש פרוטוקול זה.
פרוטוקול OAuth 2.0 פורסם כ-RFC 6749.
צירין

גאוגרפיה

הכפר ממוקם ליד הגבול עם מחוז ברסט, 18 ק"מ מדרום לעיירה קרליץ ו-13 ק"מ צפון-מזרחית להרדזישצ'ה. הכפר ניצב על הגדה הימנית של נהר סרבץ' (Сэрвач). הוא מקושר בכבישים מקומיים עם קרליץ והכפר ורונצ'ה (Варонча).

היסטוריה

צירין הוזכרה לראשונה במאה ה-16, כרכוש הדוכסים הגדולים של ליטא(רו'). בשנת 1792, אישר סטניסלאב פוניאטובסקי את מתן זכויות מגדבורג ואושר שלט האצולה של העיר צבי עומד בשדה כחול. כתוצאה מהחלוקה שנייה של פולין (1793) צירין הפכה לחלק מהאימפריה הרוסית. בשנת 1852 נבנתה הכנסייה האורתודוקסית מעץ (שלא שרדה). בסוף המאה ה-19 ותחילת ה-20 היו בעיירה מועצה, שלוש כנסיות, בית כנסת, בית מחסה, טחנת מים; שני ירידים התקיימו בקביעות. ב-1908 היו 110 בתי אב בכפר. בעקבות הסכם ריגה (1921) צירין הפכה לחלק מהרפובליקה הפולנית השנייה. מאז 1939 היא הייתה חלק מהרפובליקה הסובייטית הסוציאליסטית הבלארוסית עד לעצמאות בלארוס ב-1991. בשנת 2000, היו 240 בתי אב ו-671 תושבים; בשנת 2009 - 500 תושבים.

מקור שם המשפחה היהודי צירינסקי

כנראה בסוף המאה ה-17 משפחה יהודית לקחה על עצמה את שם המקום כפי שהיה נהוג באותה תקופה. במאה ה-19 צאצאי המשפחה התגוררו בעיקר במקום ובעיר הסמוכה מיר. בתקופה זו המשפחה המורחבת מנתה כמה מאות ועסקה כנראה בעיקר במקצועות הקשורים ליערות כגון חוטבי עצים, נגרים, אספקת עצי הסקה. בנוסף חלקם ייצרו גבינות ומוצרים מזון אחרים, עסקו במסחר מתכת וייצרו בגדים. הצירינסקי מאזור נבהרדק היו הבעלים של שטחי אדמה ובעלי מפעל לייצור לבנים. 
המשפחה מנבהרדק התפזרה לכיוונים שונים בעיקר לוילנא ולהורדנה. חלק אחר של המשפחה עבר לפינסק ולמוהילב בדרום ומשם לצפון מזרח אוקראינה.
קמיל גליק

קריירת מועדונים

גליק התחיל את הקריירה שלו מחלקת הנוער של MOSiR ביסטשמביה-זדרוי ממנה עבר בהמשך ל-WSP ודז'יסלאב שלזיה. בשנת 2005 הושאל לסילסייה לובומיה ממנה עבר להורדאדה מהליגה החמישית בספרד. בשנת 2007 חתם בריאל מדריד ג'.
ב-26 באוגוסט 2008 הוא חתם על חוזה ארבע שנים בפיאסט גליביצה מליגת העל הפולנית. ארבעה ימים לאחר מכן גליק ערך את הופעת הבכורה שלו בקבוצה.
ב-7 ביולי 2010 גליק חתם לחמש שנים בפאלרמו מהסרייה א'. גליק ערך את הופעת הבכורה שלו ב"רוסאנרי" בניצחון 0–3 נגד מריבור הסלובנית במסגרת מוקדמות הליגה האירופית. משחק זה היה גם הופעת הבכורה שלו במסגרת אירופית. למרות זאת, גליק לא זכה מעולם לדקות משחק בליגה במדי פאלרמו.
בתחילת ינואר 2011 גליק הושאל לבארי עד לסיום העונה. יומיים לאחר מכן, גליק ערך את הופעת הבכורה שלו בבארי בניצחון 0–1 נגד לצ'ה.
ב-12 ביולי 2011 חתם בטורינו תמורת 300 אלף אירו. ב-13 באוגוסט 2011 גליק ערך את הופעת הבכורה שלו בקבוצה במשחק הגביע נגד לומצאנה. ב-31 באוקטובר 2012 גליק הבקיע את שער הבכורה שלו בסרייה א' בתיקו 1-1 נגד לאציו. גליק הוא השחקן הראשון בתולדות הדרבי של טורינו שהורחק בשני משחקי הליגה שנערכו באותה עונה.
בעונת 2013/2014 גליק הפך לקפטן הקבוצה. גליק סיים עם הקבוצה באותה עונה במקום השביעי שנתן לקבוצה מקום במוקדמות הליגה האירופית, לאחר שפארמה לא הצליחה להשיג את הרישיון מאופ"א. ב-25 במאי 2014 האריך את חוזהו עד 2017.
ב-24 בספטמבר 2014 גליק ערך את הופעתו ה-100 במדי טורינו ובנוסף הבקיע שער בניצחון של טורינו 1–2 נגד קליארי. ב-21 בדצמבר 2014 גליק הבקיע צמד ראשון בקריירה בניצחון 1–2 נגד גנואה. ב-19 במרץ 2015 הבקיע את שערו הראשון במסגרת אירופית בניצחון 0–1 נגד זניט סנקט פטרבורג. ב-20 בדצמבר 2015 האריך שוב את חוזהו בקבוצה עד 2020.
ב-4 ביולי 2016 גליק חתם במונקו מליגת העל הצרפתית תמורת 11 מיליון אירו. גליק היה שותף לעלייה של מונקו לחצי גמר ליגת האלופות ולזכייה של הקבוצה באליפות אחרי 17 שנים ואף נכלל בנבחרת העונה של הליגה הצרפתית.

קריירה בינלאומית

ב-20 בינואר 2010 גליק ערך את הופעת הבכורה שלו בנבחרת פולין בניצחון 1–3 נגד תאילנד, והפך לשחקן הראשון בהיסטוריה של פיאסט גליביצה שזכה לזימון לנבחרת פולין. ב-17 באוקטובר 2012 גליק הבקיע את שער הבכורה שלו בנבחרת במשחק במסגרת מוקדמות מונדיאל 2014 נגד אנגליה שנגמר בתיקו 1-1.
גליק השתתף עם הנבחרת הפולנית ביורו 2016.
ישיבת הסדר חולון

תוכנית הלימודים

בישיבה נלמדים כל מקצועות התורה מתוך ראייה של התורה כמכלול אחד שלם, שכל חלקיו קשורים זה בזה. מתוך תפיסה זו מודגשת בישיבה דרך הלימוד המיוחדת של תורת ארץ ישראל (על פי דרכו של הרב יהושע ויצמן), המאחדת את ההלכה עם האגדה ואת פרטי הסוגיות וההלכות עם הרעיונות האמוניים המחשבתיים שעומדים בבסיסם.
הישיבה שמה דגש רב על יצירה מקורית של התלמידים, המתבטאת בכתיבת מאמרים תורניים ובסדנאות לכתיבה יוצרת, בהדרכת ראש הישיבה.
תלמידי הישיבה מתגייסים לשירות בצה"ל באמצע שיעור ב', ולאחר חזרתם מהצבא חלקם לומדים במכון ללימודי הוראה הפועל במסגרת הישיבה.